Ώγυγος

Ο Ωγύγος ή Ωγύγης, ήταν κατά την Ελληνική Μυθολογία, ένας από τους αρχέγονους ηγέτες στην Αρχαία Ελλάδα, ιδιαίτερα στη Βοιωτία κατά τη συχνότερη εκδοχή. Κατά μία άλλη εκδοχή, ήταν ο πρώτος βασιλιάς της Αττικής.

 Ετυμολογία 
Αν και η αρχική ετυμολογία και σημασία είναι αβέβαιη, το όνομα Ωγύγης μπορεί να σχετίζεται με τον Ωκεανό, τον Τιτάνα που προσωποποίησε τον μεγάλο παγκόσμιο ωκεανό. Η ετυμολογία και η έννοια του ονόματος (από το επίθετο Ωγύγιος) πιθανόν να σημαίνει «αρχέγονος, πρωταρχικός, πολύ αρχαίος», καθώς επίσης και «γιγαντιαίος».

 Ως βασιλιάς της Βοιωτίας 
Είναι ιδιαίτερα γνωστός ως βασιλιάς των Εκτενών, των αυτοχθόνων (προκατακλυσμιαίων) και πρώτων κατοίκων της Βοιωτίας. Ίδρυσε την πόλη Ωγυγία (η μετέπειτα Θήβα) και έγινε ο πρώτος βασιλιάς της. Αρκετοί αρχαίοι Έλληνες ποιητές αναφέρονται στους Θηβαίους ως «Ὠγυγίδαι».

Ο Παυσανίας ο περιηγητής, αναφερόμενος στη Βοιωτία, τον 2ο αιώνα μ.Χ. αναφέρει: «Οι πρώτοι οικιστές των Θηβών υπήρξαν οι Εκτένες και ο βασιλιάς τους Ωγύγης, ένας αυτόχθων. Από το όνομα αυτό προήλθε ο Ωγύγιος, επίθετο το οποίο χρησιμοποιούν πολλοί ποιητές για αναφερόμενοι στους Θηβαίους.»

Υπάρχουν και άλλες εκδοχές και ιστορίες σχετικά με τον Ωγύγο. Σύμφωνα με τον Λυκόφρωνα τον Χαλκιδέα, ο Ωγύγης βασίλευσε στις Θήβες της Αιγύπτου. Ο Στέφανος ο Βυζάντιος, τον 6ο αιώνα μ.Χ., αναφέρει ότι ήταν ο βασιλιάς της Λυκίας, τμήμα της σημερινής Μικράς Ασίας. Κατά μία άλλη εκδοχή, Ωγύγης και οι Εκτένες, οι πρώτοι οικιστές της Βοιωτίας, μετά από ένα χρονικό διάστημα, μετανάστευσαν σε μία άλλα περιοχή που ονομαζόταν Ακτή. Ο Ρωμαίος ιστορικός Σέξτος Ιούλιος Αφρικανός (Sextus Julius Africanus) αναφέρει ότι υπήρξε και ο ιδρυτής της Ελευσίνας.

 Ως βασιλιάς της Αττικής 
Ο πρώτος από τους τρεις κατακλυσμούς της ελληνικής μυθολογίας, ονομάστηκε Ωγύγιος κατακλυσμός. Συνέβη όταν βασίλευε ο Ωγύγης στη Βοιωτία. Ερευνητές πιστεύουν ότι οφείλεται σε απότομη υπερχείλιση της λίμνης Κωπαΐδας στην περιοχή. Άλλες πηγές σχετίζουν αυτό τον κατακλυσμό με την Αττική. Αυτή την άποψη υιοθετεί και ο Αφρικάνος, ο οποίος αναφέρει ότι ο κατακλυσμός συνέβη όταν βασιλιάς του Άργους ήταν ο Φορωνεύς (κατά τον ιστορικό Ακουσίλαο).

Διαφορετικές χρονολογίες έχουν προταθεί για τον κατακλυσμό, μερικές είναι: 9.500 π.Χ.(Πλάτων), 2.136 π.Χ. (Βάρρων) και 1.796 π.Χ. (Αφρικανός).Africanus, Χρονογραφία, op. cit.

Ο Ωγύγης επέζησε του κατακλυσμού, όμως οι περισσότεροι άνθρωποι δεν κατάφεραν να επιβιώσουν από την καταστροφή. Μετά τον θάνατο του ίδιου και λόγω των καταστροφών που προκλήθηκαν, η Αττική έμεινε χωρίς βασιλείς για 189 έτη μέχρι την εποχή του Κέκροπα (ή Κέκροψ ο διφυής).https://web.archive.org/web/20020204111850/http://home.earthlink.net/~misaak/floods.htm#Greek (Αγγλικά)

Από το όνομα του Ωγύγη προέρχεται και το τοπωνύμιο Ωγυγία, ένα φανταστικό νησί που αναφέρει ο Όμηρος στην Οδύσσεια.

 Γενεαλογικό δέντρο 
Σχετικά με την καταγωγή του ποικίλουν, καθώς ορισμένες πηγές τον θεωρούν αυτόχθονα της Βοιωτίας, αναφέρεται ως γιος του Ποσειδώνα, του Βοιωτού ή ακόμη και του Κάδμου. Ο ιστορικός Θεόφιλος αναφέρει ότι ήταν ένας από τους Τιτάνες.

Ήταν ο σύζυγος της Θήβης, από την οποία η Θήβα πήρε το όνομά της. Παιδιά του ήταν:

 ο Ελεύσινος (ιδρυτής κατά μία εκδοχή της Ελευσίνας)
 ο Κάδμος (κατά άλλη εκδοχή ήταν ο πατέρας του)
 η Αυλίς
 η Αλαλκαμενία
 Η Δελφινία

 Παραπομπές 

 Πηγές 
 Fontenrose, Joseph, Python: A Study of Delphic Myth and Its Origins, University of California Press, 1959. .
 Hammond, N.G.L. and Howard Hayes Scullard (editors), The Oxford Classical Dictionary, second edition, Oxford University Press, 1992. .
 Harding, Phillip, The Story of Athens: The Fragments of the Local Chronicles of Attika, Routledge, 2007. .
 Hornblower, Simon, Lykophron, Alexandra: Greek Text, Translation, Commentary, and Introduction. Oxford University Press. Great Clarendon Street, Oxford, OX2 6DP, United Kingdom. 2015. 
 Liddell, Henry George,  Robert Scott. A Greek-English Lexicon. revised and augmented throughout by. Sir Henry Stuart Jones. with the assistance of. Roderick McKenzie, Oxford. Clarendon Press. 1940.
 Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. . Online version at the Perseus Digital Library
 Pausanias, Graeciae Descriptio. 3 vols. Leipzig, Teubner. 1903.  Greek text available at the Perseus Digital Library.
 Smith, William; Dictionary of Greek and Roman Biography and Mythology, London (1873). "Ogygus" 
 Suida, Suda Encyclopedia translated by Ross Scaife, David Whitehead, William Hutton, Catharine Roth, Jennifer Benedict, Gregory Hays, Malcolm Heath Sean M. Redmond, Nicholas Fincher, Patrick Rourke, Elizabeth Vandiver, Raphael Finkel, Frederick Williams, Carl Widstrand, Robert Dyer, Joseph L. Rife, Oliver Phillips and many others. Online version at the Topos Text Project.

 Εξωτερικοί σύνδεσμοι 



Κατηγορία:Μυθικοί βασιλείς της Αθήνας
Κατηγορία:Μυθικοί βασιλείς της Θήβας
Κατηγορία:Κατακλυσμοί